พระราชกฤษฎีกากำหนดเขตที่ดินที่จะเวนคืนในท้องที่แขวงบางแคเหนือเขตบางแค แขวงบางหว้าแขวงบางด้วน แขวงคลองขวางเขตภาษีเจริญ และแขวงบางเชือกหนังแขวงบางพรม แขวงบางระมาดแขวงฉิมพลี แขวงตลิ่งชันเขตตลิ่งชัน กรุงเทพมหานครพ.ศ. ๒๕๖๓ พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวให้ไว้ ณ วันที่๒๐ สิงหาคม พ.ศ. ๒๕๖๓เป็นปีที่ ๕ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินที่จะเวนคืน ในท้องที่แขวงบางแคเหนือเขตบางแคแขวงบางหว้า แขวงบางด้วน แขวงคลองขวาง เขตภาษีเจริญ และแขวงบางเชือกหนัง แขวงบางพรมแขวงบางระมาด แขวงฉิมพลี แขวงตลิ่งชัน เขตตลิ่งชัน กรุงเทพมหานคร เพื่อสร้างและขยายทางหลวงท้องถิ่นสายถนนพุทธมณฑลสาย ๑อาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย มาตรา ๘ วรรคหนึ่งแห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ และมาตรา ๖๘/๑ แห่งพระราชบัญญัติทางหลวง พ.ศ.๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะเวนคืนในท้องที่แขวงบางแคเหนือ เขตบางแค แขวงบางหว้า แขวงบางด้วน แขวงคลองขวาง เขตภาษีเจริญและแขวงบางเชือกหนัง แขวงบางพรม แขวงบางระมาด แขวงฉิมพลี แขวงตลิ่งชัน เขตตลิ่งชันกรุงเทพมหานคร พ.ศ. ๒๕๖๓มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างและขยายทางหลวงท้องถิ่นสายถนนพุทธมณฑลสาย ๑มาตรา๔ พระราชกฤษฎีกานี้ให้ใช้บังคับได้มีกำหนดสี่ปีมาตรา ๕ เขตที่ดินที่จะเวนคืนตามพระราชกฤษฎีกานี้อยู่ในท้องที่แขวงบางแคเหนือ เขตบางแค แขวงบางหว้า แขวงบางด้วน แขวงคลองขวางเขตภาษีเจริญ และแขวงบางเชือกหนัง แขวงบางพรม แขวงบางระมาด แขวงฉิมพลี แขวงตลิ่งชันเขตตลิ่งชัน กรุงเทพมหานคร มีส่วนแคบที่สุดหกสิบเมตรและส่วนกว้างที่สุดหนึ่งพันห้าร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ ให้เริ่มต้นเข้าสำรวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืนตามพระราชกฤษฎีกานี้ภายในหนึ่งร้อยยี่สิบวันนับแต่วันที่พระราชกฤษฎีกานี้ใช้บังคับมาตรา๗ ให้กรุงเทพมหานครเป็นเจ้าหน้าที่ในการเวนคืนมาตรา๘ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ประยุทธ์จันทร์โอชานายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากกรุงเทพมหานครได้ทำการสำรวจเขตที่ดินเพื่อเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงเทศบาล สายถนนพุทธมณฑลสาย ๑ พ.ศ. ๒๕๔๖ ในท้องที่แขวงฉิมพลีแขวงบางระมาด แขวงบางพรมแขวงบางเชือกหนัง เขตตลิ่งชัน แขวงคลองขวาง แขวงบางด้วน แขวงบางหว้าเขตภาษีเจริญ และแขวงบางแคเหนือ เขตบางแค กรุงเทพมหานคร ยังไม่แล้วเสร็จประกอบกับมีความจำเป็นต้องสร้างและขยายทางหลวงท้องถิ่นดังกล่าวเพิ่มเติมเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินที่จะเวนคืนในท้องที่แขวงบางแคเหนือ เขตบางแค แขวงบางหว้า แขวงบางด้วน แขวงคลองขวาง เขตภาษีเจริญ และแขวงบางเชือกหนัง แขวงบางพรม แขวงบางระมาดแขวงฉิมพลี แขวงตลิ่งชัน เขตตลิ่งชัน กรุงเทพมหานครเพื่อให้พนักงานเจ้าหน้าที่มีสิทธิเข้าไปทำการสำรวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัดจึงจำเป็นต้องตราพระราชกฤษฎีกานี้อัมพิกา/จัดทำ๒๕ สิงหาคม ๒๕๖๓สุภาทิพย์/ตรวจ๒๕ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๖๗ ก/หน้า ๑๔/๒๑ สิงหาคม ๒๕๖๓